ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky tt ky ky ru ky ky ky ky ky kk ky ky ky ky ky ky ky ru ky ky kk ky ky ru ky ru ky ru ky ru ky ky ru ru ru ky ru ky ky ky ru ky ky ky ru ky bg ky ru lez ru ky ru ky ru ky ru ky ru tt ru kk ru
"Айат пресс", 20.05.10 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Үчүнчү күч" коркунуч барабаны кагылууда
"Звезда" болуп бүткөн соң, чээнге киргиле!
Көпчүлүктүн бүйрүн кызыткан Баш мыйзамдын башын эзгилеп, мээсин жууруп бүтүштү. Бир ай бою биринин сөзүн бири жактырбаган, Конституциялык кеңешме бир казанда кайнады. Кааласа, каалабаса да. Мүчөлөрүнүн көбү Акаев, Бакиев кошоматчыларынан тургандыгы кыргыздын жинине тийип, кыжырын кайнатса да, аларды тыңдадык. Кеңешмеге мүчө болгонуна төбөсү көккө жетип, өткөн тагдырын унутуп, амнезия болгондорду карап туруп, мыйыгыбыздан жылмайдык. Акыл үйрөткөндөрүн уксаң, айлаң кетет тим эле. Асмандан түшө калгансып, арабызга айланып учуп, акталып чыгып, бир майлуу кызматты чапчып жыгылып калайын дегендери да жок эмес. Бирок, эл-журт мындайга жол бербейт. Конституциялык кеңешмеге мүчө болгонго үлгүрө калган, эпчил эргулдардын ар биринин мурун-кийинки ишмердүүлүгүнө кенен токтолобуз. Кылмыштарын далилдер менен тастыктайбыз. Кан төгүү менен келген жеңишти биз кузгундарга же бакиевдерге сын айтканды мындай кой, атын атагандан коркуп, үйүндө бугуп, памперске ушатып отургандарга белек кылбайбыз. Андайларды бийлик короосунан сүрүп чыгып, "жайлоого кой кайтарып, эс ал, же жер айда" деп айтсак жарашат. Жегендерин куса албай камакта отургандан көрө, эркиндикте кой кайтарып, Бакиев байкесинин осуятын аткарып, "тезек тергендери" оң эмеспи. Кызык, буларга окшогондордун мурунку-кийинки "эрдиктерин" эл унутуп калат деп эрдемсип жүргөндөрүн карап эсиң оойт экен ай! Силер эми унчукпай, ушу кеңешмеде "звезда" болгонуңарга ыраазы боло, чээнге киргениңер оң!
Акыры келип, "кимди-ким көрдү, Быржыбайды там басты" демекчи, талашка түшкөн бул Башмыйзам кыргыздын көбүн канааттандырган жок. Алардын ичинде мен да бармын. Себеби, Баш мыйзамды жазып аткандар президенттик абсолюттук бийликтен качуунун жолун издеп жатып, кыргызды дагы бир кургуйга айдап келгенин аңдабай калышты.
Кыргызстандын Конституциясынын жаңы долбоору боюнча Жогорку Кеңешке депутаттарды шайлоо партиялык тизме боюнча өткөрүлөт. Көп добуш алып, парламент курамынын жарымынан көбүн түзгөн партия абсолюттук түрдө өлкөнү башкаруу бактысын колуна алат. Анткени алар премьер-министрди дайындайт, алар дайындаган премьер-министр өкмөт курамын түзөт. Айланып келип эле Кыргызстанды кайрадан бир партиянын колуна салып берип, эл туткунга түшөбүз. Алардын мүчөлөрүнүн кыял-жоругуна карап түздөнөбүз. Кошоматка кой соебуз. Андан бөлөк эң кооптуу жагдайын айтып, жөнөкөй гана бир мисал келтирсем, аны көңүлгө албай коюу Кыргызстан үчүн өтө коркунучтуу! Биз мындай кадам менен өлкөнүн келечегин жардын кырына такап таштадык. Элдин мойнуна кылыч такадык, ал кылыч алеки заматта ар бирибиздин башыбызды кыйып түшүшү мүмкүн.
Экстремисттик уюм эметип кетпесин!
Азыр Кыргызстанда тыюу салынган диний экстремисттик уюм "Хизбут-Тахрирдин" кучагы канат жайган кубаттуу кези. 20 миңден, 60 миңге чейин мүчөлөрү бар. Балким алар ушул башаламандыктан пайдаланып, Кыргызстанда Ислам партиясын негиздеп, же башка бир партиянын катарына көчө качышса, өлдүк! Дин туусунун астына, көз боемочулук жол менен күнөөсүз мусулмандардын атын жамынып, же башка диний көз караштагы агымдарды колдонуп, шайлоого барса курудук! Диний экстремисттик агымдар парламенттик шайлоодо утуп алып, көпчүлүк добуш менен парламенттин жарым ордун ээлесе өзүнүн спикерин, премьер-министрин жана өкмөт курамын дайындаса анда өлкө менен эмне болот? Кыргызстандын коопсуздугуна ким жооп берет? Конституциялык кеңешменин мүчөлөрү андан кийин өздөрү жасаган иштерине жоопкерчиликте болушабы? Чалган талкандарын көөлөп жей алабы? Мына, кеп ушунда.
Маалымат үчүн айтылчу сөз, диний экстремисттик агым "Хизбут-Тахрирдин" биринчи максаты - айтылган агымдын мүчөлөрүн өлкөнүн калкынын 60 пайызына жеткизүү. Экинчиси, демократиялык принциптерди пайдаланып, тынчтык жолу менен бийликке жетүү. Үчүнчүсү, Кыргызстанда жана Борбордук Азия өлкөлөрүндө Халифат орнотуу. Конституциялык кеңешменин мүчөлөрү Баш мыйзамды талкуулап атканда "светское" деген сөзү бар беренени талкууга алганда көп көңүлдөрүн бөлгөн жок. Үчүнчүсү, Конституциялык кеңешме элге оозу-мурду кыйшайбай, "профессионал парламент келет, жыргатат, асмандагы айды алып берет" деп атат. Кайдан? Эгерде сот системасында, күч органдарда иштеген кызматкерлерге укуктук чектелүү жүргүзүлүп жатса. Анткени алар эч кандай партияга мүчө катары кире алышпаса, анда кантип парламенттик шайлоого катыша алышат? Ички, сырткы коопсуздук, терроризм маселелерин чаккан профессионал адамдар парламентке келбегендиктен улам, өлкө абалы ар дайым олку-солку. Мыйзам эмне экенин билбеген, эки сөздү эптей албагандарды парламентке алып келип, кыргыз эмне жакшылык көрдү? Арам жол менен тапкан байлыгын элге чачып, мандат алгандар өмүр бою ошол байлыгын коргоо максаты менен парламентти иритип-чиритпедиби! Базарда эт чапкан касапчы, жыгач саткан соодагер, фамилиясын жаза албаган маңкурттарды эл өкүлү кылып, эсибиз ооду го! Анан алар колдорунан бок келбесин сезген соң, профессионалдардан эксперттерди, кеңешчилерди, жардамчыларды алууга мажбур болушат. Эмне, биздин бюджет түбү жок бюджетпи? Аларды кармап турганга канча каражат керек? Орточо эсеп менен алганда, депутат 30-40 миң сомго чейин, жардамчылары 15-16 миң сомго чейин, секретарь менен айдоочуларына 8-10 миң сомго чейин берилсе, анда баарын 120 кишиге көбөйтүп, эсептеп көргүлө. Ошондуктан, эл үчүн иштей турган депутаттарга машина мингизип, үй берип, жардамчы, кеңешчи кадап, чартаңбай тептирүүнү токтотушубуз зарыл. Дагы да арам тамактарды шордуу кыргыз бага бергени акылга сыйбайт. Депутат болууга дымагы күчпү, демек жылаңач баатыр болуп, жылас албай, иштеп берсин. Башы менен жер казсын, каза албаса алына жараша иш кылып, базарда эт чаап, картөшкө сатып, бизнес кылып элин баксын! Болбосо башы иштебегендерди парламентке толтуруп, алар үчүн башкалар иштеп, бекерчиликтен семирип, бетинен май тамган депутаттар сауна, казино, ресторандап, күндүзү кымыз, түнү кыз болуп жүргөндөрү жашыруун эмес.
Хизб-ут-Тахрир денебизге тамга басышы мүмкүн
Венециан комиссиясы аймактын өзгөчөлүгүн, религия проблемаларын билбегендиктен, биздин Башмыйзамдын долбоорун айда макташыптыр. Алар үчүн Хизбут-Тахрир, вахаббист, ахмадист, мун деген проблемалар жокко эсе. Алар Европада жашагандыктан менталитети, дүйнө таанымы, элинин жашоосу таптакыр бөлөк. Кыргыз менен салыштыруу жеткен түркөйлүк. Кыргызстан, Орто Азияны Европанын эли менен салыштырып болбойт. Мисалы, азыр Араб өлкөлөрү хиз бут-тахрирлерден кутула албай жатышат. Анан биз демократиянын туусун хизбутчулардын алаканына даярдап, салып берсек эмне болот? Ким жооп берет? Мына азыр ушул проблемага баш оорутсак болчудай. Эгер исламдын атына жамынып, парламентке "Хизбут-тахрирчилер" келсе, ошо кеңешмеде кыйынсынып, сайрап аткандар башкача ырдашы мүмкүн... "Үчүнчү күч эле, үчүнчү күч!" деп, айгай сала ар кимди башка жактан издеп убаралангандарга айтаарым, үчүнчү күч мына ушул диний-экстремисттик топтор. Алардын максаты, көздөгөнү таптакыр башка. Эгер алар башкаруу системасын колго алса, эркиндик үчүн канын төккөн 89 жигиттин өлүмү булар үчүн шоона эшпей калат. Анда Кыргызстан даана кан жыттанып калышы мүмкүн. Коркунучтун барабанын эртерээк кагып атканым үчүн балким башкалар туура эмес көрүп, сынга алышаттыр, бирок баарыбыз эле эртерээк эсибизге келбесек болбойт. Уй бөйрөгүндөй болгон Кыргызстанды, айла-амал, куулук-шумдук менен иши жок, момун, бирок жүрөгүндө жалыны бар, эрки күчтүү, намыскөй Манастын урпактары болгон кыргызды тукум-курут кылып алсак, урпактар бизди кечирбейт! Арбак урат!
Турциянын жакынкы чыгыш университети Түндүк Кипр кызматташтык боюнча түзүлгөн келишимдин негизинде 2010-жылы Кыргызстандык абитуриенттер үчүн 40 орунду толук стипендиясы менен жана студенттер үчүн 50 пайыздуу стипендиялуу 20 орунду тартуулоодо. Студенттер экономика жана башкаруу, туризм жана мейманканалык иштер, архитектура факультети, сценалык искусство факультети жана англис тилиндеги искусство факультеттерине тапшыра алышат. Мындан сырткары толук стипендия алып окуган студенттер окууга төлөгөн акчадан бошотулат, ошондой эле жатаканадан 4 адамдык бөлмө берилет. Стипендия алуу үчүн арыздар 2010-жылдын 6-августуна чейин уланат. Абитуренттин жаш курагы 20дан ашпашы керек.
Жаңы мыйзам жалыны күчтүү
18-май күнү Убактылуу өкмөттүн жыйынында Исмаил Исаков өзү тарабынан даярдалган Конституциянын долбоорун альтернативалык долбоор катары референдумга алып чыгууну сунуштады эле, добуш берүүдө Конституциялык кеңешме тарабынан даярдалган долбоор көпчүлүк добушка ээ болду. Ал эми Азимбек Бекназаров болсо (Бегиш Ааматовдун чырагына май тамызып)1993-жылкы Конституцияга Убактылуу өкмөттүн декрети менен кайтып келүүнү сунуштады. Кашайып, ал сунуш да өткөн жок. Кебетеси жаңы мыйзамдын жалыны күчтүүдөй.
"Ак жол" партиясынын депутаттары Убактылуу өкмөттөн өздөрүн эл душманы катары көрсөтпөөсүн суранышты. Экс-депутат Гүлнара Дербишова коллегасы Динара Молдошеванын Коопсуздук кызматында беш саат бою суракта отурганына кабатырланып, "биз жөн гана иштедик, мыйзам кабыл алдык, ошол үчүн куугунтукка учурай беребизби же бизнесибиз жок, айлыкка жашачубуз" дейт. Айланайын, Гүлнара айым ай, ошол силер бакиевчилер үчүн кабыл алган мыйзамдардын азабынан хаос болуп атпайбы...
Бишкекте 19-май күнү болжол менен таңкы саат 4:10 мүнөт өткөндө Матросов-Кулатов көчөлөрүнүн кесилишинде 3 этаж имараттан өрт чыккан. Бул имаратта Жапарова Анара Барктабасовна ээлик кылган "Тридас" ЖЧКсы жайгашкан. Күйгөн аянт 200 квадрат метрди түзөт. Мындан сырткары гараждын чатырынын 80 квадрат метр аянты күйүп кеткен. Жардамга келгендер гараждын ичиндеги 12 жүк ташуучу машинени алып чыгышкан. Өрт кырсыгы катталган жерде 5 өрт өчүрүүчү машине кызмат кылып, ага карабай имараттын эшик-терезелери күйүп кеткен.
кыргыз тилиндеги гезит "Айат пресс"
email • архив • редакция
Тополоңду ойлогонго убакыт жок
"Үчүнчү күч" коркунуч барабаны кагылууда
"Звезда" болуп бүткөн соң, чээнге киргиле!
Дымагы күч, "ак кол" жаштар мурда кайда эле?
"Саясий күрөштү тартипте жүргүзүүгө мүмкүндүк бар"
Мамлекеттик каттоо кызматынын жетекчиси:
"Жер менчиктелбей, элдин ырыскысы болуп, түбөлүк калышы керек"
Сейил бак сенин багың, менин багым…
Жакшы бийлигин бизге бирөө бербейт!
"Тарыхта аты көмүр менен жазылгандар"
Максим көлдү соолута ичиптир…